**George Wesley Bellows**, nado en Columbus (Ohio) o 12 de agosto de 1882 e finado en Nova York o 8 de xaneiro de 1925, foi un pintor e litógrafo estadounidense, coñecido polas súas intrépidas representacións da vida urbana en Nova York.

Traxectoria
-----------

### Mocidade

Estudou na Universidade Estatal de Ohio entre 1901 e 1904, xogou nos equipos universitarios de béisbol e baloncesto e realizou ilustracións para *Makio*, o anuario dos estudantes. rexeitou unirse ós Cincinnati Reds como xogador profesional de béisbol e traballou como ilustrador comercial mentres estudaba. En 1904 marchou a Nova York para estudar arte. Bellows foi alumno de Robert Henri na Escola de Arte de Nova York e integrou o grupo coñecido como The Eight da Ashcan School, un grupo de artistas que pretendían pintar a sociedade norteamericana en todas as súas formas. En 1906 Bellows alugou o seu propio estudo.

### Nova York

Bellows participou por primeira vez nunha exhibición en 1908 organizárona os alumnos de Henri e os críticos recibírona con disparidade de criterios. En 1909 comezou a dar clases na Art Students League of New York.

*New York* (1911)
As escenas urbanas do Nova York de Bellows reflicten a crueza e o caos da clase traballadora e dos barrios, as clases altas aparecen satirizadas frecuentemente nos seus traballos. Entre 1907 e 1915 realizou unha serie de pinturas amosando Nova York cuberta de neve. Esas pinturas foron un campo de probas no que Bellows xoga coa cor e a textura visual que despois serán centrais nas súas pinturas. Elas exhiben un contraste total entre o azul e branco da neve e as superficies, esgrevias e cotrosas, da cidade e creando unha imaxe esteticamente irónica dos igualmente esgrevios e costrosos homes loitando por limpar as impurezas da neve pura. Con todo foi a serie de pinturas retratando boxeadores afeccionados a súa contribución máis salientable á historia da arte Esas pinturas caracterízanse pola súa atmosfera escrura, nas que as pinceladas brillantes das figuras humanas vividamente dan un forte sentido de movemento e dirección.

### Temas sociais e políticos

O aumento do seu prestixio como pintor dan cun cambio a súa vida e obra, aínda que continuou os seus temas anteriores, Bellows comezou a recibir peticións para retratos e convites da elite de Nova York e comezou a pasar os veráns en Maine, pintando paisaxes mariñas en Monhegan e na illa de Matinicus.

Ó tempo, o sempres socialmente consciente Bellows asociouse cun grupo de artistas e activistas radicais, chamados The Lyrical Left, que tendía ó anarquismo na súa procura dos dereitos individuais. Bellows ensinou na Escola Moderna de Nova York (que seguía as ideas de Francesc Ferrer e foi membro do consello editorial do xornal socialista, *The Masses* ó que tamén contribuía con debuxos e litografías a comezos de 1911. Bellows que cría que a liberdade artística do autor tiña que estar por riba de calquera política ideolóxica editorial tivo problemas mantivo un apoio público á intervención dos Estados Unidos na primeira guerra mundial e realizou unha serie de litografías e pinturas coas atrocidades cometidas polos alemáns durante a invasión de Bélxica, a máis famosa foi *The Germans Arrive*, baseada nun relato real e que amosaba un soldado alemán contendo un mozo belga coas mans cortadas. O seu posicionamento non lle impediu criticar a censura interior e a persecución que a Lei de espionaxe permitía contra os disientes antibelicistas.

### Últimos anos

Os lenzos dos últimos anos de Bellows céntranse na súa vida doméstica, coa súa muller e fillas como obxectos centrais das súas obras, que amosan tamén un incremento programado e teórico cara a cor e o deseño, unha marcada diferenza coas súas obras anteriores.

Litografías
-----------

Bellows fixo contribucións significativas, axudando a divulgar o seu uso como medio artístico nos Estados Unidos. En 1916 instalou unha prensa litográfica no seu estudio e entre 1921 e 1924 colaborou con Bolton Brown na realización de máis dun cento de imaxes. Bellows tamén ilustrou numerosos libros durante a súa carreira, incluíndo varios de H. G. Wells.

Galería de imaxes
-----------------

* Pennsylvania Station Excavation (1907)*Pennsylvania Station Excavation* (1907)
* Blue Snow the Battery (1910)*Blue Snow the Battery* (1910)
* A Morning Snow Hudson River (1910)*A Morning Snow Hudson River* (1910)
* New York (1911)*New York* (1911)
* Edith Cavell (1918)*Edith Cavell* (1918)
* Emma at the Window (1920)*Emma at the Window* (1920)
* Self-portrait, (1921), Lithograph*Self-portrait,* (1921), Lithograph
* Summer Fantasy (1924)*Summer Fantasy* (1924)
* Dempsey and Firpo (1924)*Dempsey and Firpo* (1924)

Notas
-----

1. ↑  Donald Braider, *George Bellows and the Ashcan School of Painting*, 1971; George William Eggers, *George Bellows* 1935; Mary Sayre Haverstock et al, *Artists in Ohio, 1787-1900*, 2000; Frank Crowninshiel, *Memorial Exhibition of the Work of George Bellows*, 2005
2. ↑  Bellows biography, National Gallery of Art Arquivado 04 de outubro de 2008 en Wayback Machine. Consultado o 2 de xaneiro de 2009.
3. ↑  "National Gallery of Art". Arquivado dende o orixinal o 04 de outubro de 2008. Consultado o 02 de xaneiro de 2009.
4. ↑  George Bellows: Love of Winter Arquivado 17 de agosto de 2007 en Wayback Machine. Consultado o 2 de xaneiro de 2009.
5. ↑   Arquivado 04 de outubro de 2008 en Wayback Machine. Bellows biography, National Gallery of Ar

Véxase tamén
------------

### Ligazóns externas

* Artcyclopedia *(en inglés)*
* An American Pulse: The Lithographs of George Bellows, San Diego Museum of Art *(en inglés)*
* The Powerful Hand of George Bellows: Drawings from the Boston Public Library *(en inglés)*
* George Bellows Gallery no MuseumSyndicate Arquivado 04 de xuño de 2016 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q167132
* WorldCat
* VIAF: 27338136
* BIBSYS: 90654781
* BLBNB: 000611553
* BMT: 19126
* BNF: 149693951
* BRE: 1854238
* Bridgeman: 5838
* CiNii: DA11082619
* EBID: ID
* Europeana: ID
* FAST: 1932
* GEC: 0008877
* GND: 118885146
* Gutenberg: 36546
* ISNI: 0000 0001 2125 4470
* LCCN: n50007142
* NLA: 36271298
* NNDB: 000206486
* NTA: 074388916
* OL: OL1550749A
* openMLOL: 210582
* RKD: 6297
* SAAM: 329
* SNAC: w6qj7k2f
* SUDOC: 027539938
* ULAN: 500003261
* UNZ: BellowsGeorgeW
* Sports Reference: george-bellows-1

 |